**Hallgatói mobilitási pályázati felhívás**

**Erasmus+ szakmai gyakorlatra**

**a 2016-2017-es tanévre**

Az Erasmus+ szakmai gyakorlat egy másik tagországban található vállalkozásnál, szervezetnél eltöltött időszak. Célja, hogy segítséget nyújtson a közösségi munkaerőpiacon szükséges készségek elsajátításához és a fogadó ország gazdasági és társadalmi kultúrájának a megértéséhez. A fogadó vállalkozás a munkaerőpiacon vagy az oktatás, képzés vagy az ifjúság területén aktív privát vagy közintézmény lehet, Nemzeti Irodák és EU-szervek kivételével.

1. **Támogatható tevékenységek**

* felsőoktatási hallgatók szakmai gyakorlati mobilitása min. 2, max. 12 hónap. Előnyben részesül a 3-5 hónapot nem meghaladó megpályázott periódus.
* tanulmányok és szakmai gyakorlat kombinációja min. 3, max. 12 hónap. Előnyben részesül a 3-5 hónapot nem meghaladó megpályázott periódus.

1. **A programban részt vevő országok**

Az Európai Unió tagállamai (Ausztria, Belgium, Bulgária, Ciprus, Csehország, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország).

Nem EU tagállamként a programban szintén részt vesz: Macedónia Volt Jugoszláv Köztársaság, Izland, Liechtenstein, Norvégia, Törökország.

Az adott ország állampolgára az saját országában nem vehet részt szakmai gyakorlaton!

1. **A támogatás mértéke**

A támogatás a következő költségtípusokból tevődik össze:

* + - Támogatás speciális igények esetén: fogyatékkal élő résztvevők esetében a tényleges költség alapján számolva (jelenleg ezzel kapcsolatban még nincsen pontos információ)
    - Hallgatói ösztöndíj mértéke:

|  |  |
| --- | --- |
| Fogadó ország | szakmai gyakorlat |
| Magas megélhetési költségű országok  (Franciaország (FR), Olaszország (IT), Nagy-Britannia (UK), Ausztria (AT), Finnország (FI), Svédország (SE), Dánia (DK), Írország (IE), Norvégia (NO), Liechtenstein (LI), | 600 € / hó |
| Közepes megélhetési költségű országok (Spanyolország (ES), Németország (DE), Törökország (TR), Hollandia (NL), Belgium (BE), Csehország (CZ), Portugália (PT), Görögország (GR), Szlovénia (SI), Horvátország (HR), Luxemburg (LU), Ciprus (CY), Izland (IS)) | 550 € / hó |
| Alacsonyabb megélhetési költségű országok (Lengyelország (PL), Románia (RO), Magyarország (HU), Litvánia (LT), Szlovákia (SK), Bulgária (BG), Lettország (LV), Észtország (EE), Málta (MT)) | 500 € / hó |

1. **Pályázati feltételek**

* A hallgató magyar állampolgár, vagy oklevélszerzésre irányuló tanulmányokat folytat a MOME-n.
* A hallgató a kiutazás ideje alatt a MOME alapképzéses BA másod- vagy harmadéves-, illetve a mesterképzés MA vagy a doktori iskola DhL bármely évfolyamos aktív (beiratkozott) hallgatója.
* A hallgató nem utazhat ki diplomafélévben (csak, ha halasztja a diplomát).
* A frissen diplomát szerzett hallgatók is részt vehetnek szakmai gyakorlaton a végzésüket követő tanévben *Ebben az esetben a hallgatói támogatási szerződéskötésnek a diploma kézhezvétele előtt meg kell történnie!*
* A tanárasszisztensi mobilitás tevékenység is szakmai gyakorlatnak tekintendő.
* A tanulmányi időszak kombinálható szakmai gyakorlattal. Az egyetlen időszak azt jelenti, hogy a szakmai gyakorlatnak ugyanazon fogadó felsőoktatási intézmény felügyelete alatt kell lezajlania, mint ahol a diák a tanulmányait végzi; a két tevékenységnek egymást követően kell lezajlania. A „kombinált időszakra” vonatkozó támogatási összegek megegyeznek a tanulmányi időszakra vonatkozó rátákkal.
* Egy képzési ciklusban (MA vagy BA vagy PhD) maximum 12 hónap összesített mobilitási időtartam vehető igénybe (akkor is, ha van benne ’zéró Grant’ mobilitás). A korábban LLP-ben végzett mobilitás (tanulmányi és/vagy szakmai gyakorlat és az önfinanszírozó „zéró Grant” mobilitás is) hozzáadandó!

1. **A pályázás menete**

* Fogadó **intézmény keresése** (a szak segíthet). (Azt javasoljuk, hogy folyamatosan keressenek fogadócéget, illetve, hogy szerezzék is meg attól a munkaszerződést azért, hogy minden részletet ismerve, minél előbb beadhassák a pályázatukat!) Ajánlani tudjuk a Tempus Közalapítvány **studentplacement.tpf.hu** oldalát.
* A fogadó intézménytől **munkaszerződés** (igazoló email is megfelel) bekérése (kontaktszemély, cím, kint töltendő periódus pontos ideje, feladatkörök, stb. megjelölésével)
* **Pályázati adatlap** kitöltése (csatolva) a szakfelelőstől engedély kérése a távollétre és a megszerzendő kreditek számáról való megegyezés (nem kötelező, de elvárt a kreditszerzés!)

Az **Erasmus+ program magyarországi finanszírozója** a magyar államon keresztül **a Tempus Közalapítvány**. Az egyetem a Tempushoz benyújtott beszámolók és pályázatok révén jut ahhoz a támogatási összeghez, amiből a hallgatóknak történik az ösztöndíj (támogatás) kifizetése.

**Szeretném tudatosítani azt, hogy az egyetem csak akkor tudja az ösztöndíjat utalni, ha az megérkezik az intézményi bankszámlaszámra a Tempustól! Az előző évek támogatása augusztusnál előbb nem érkezett meg ezért nagyon kérem, hogy vegyék fontolóra az augusztustól történő kiutazást!**

**Jelentkezési határidő:** a 2016/2017-es tanévre **2016, június 15-e, szerda.**

1. **Jelentkezési határidőig a TIOK-on leadandó dokumentumok**:

* a kitöltött és a szakvezetővel aláíratott **pályázati adatlap** (mellékelve)
* **programterv** leadása,(fél oldal elegendő), szintén szakvezetővel aláíratva
* a fogadó intézménnyel kötött **munkaszerződés bemutatása** (igazoló email is megfelel a kinti cégnév, kontaktszemély, cím, kint töltendő periódus pontos ideje, feladatkörök, stb. megjelölésével)

A TIOK elbírálja a pályázatokat.

Az ösztöndíj csak a rendelkezésre állókeret kimerüléséig biztosítható, tehát érdemes sietni a beadásával!

Nagyszámú jelentkező esetén a pályázatok elbírálásánál a *hiánytalanul leadott pályázati anyagok beérkezési sorrendjét vesszük figyelembe*.

A pályázatok sikerességéről illetve sikertelenségéről a TIOK értesítést küld a pályázónak email-en. (Jún. 15 után)

1. **Sikeres pályázat esetén**:

* A hallgató **hallgatói támogatási szerződéskötést** köt a TIOK-on illetve kitölti és magával viszi a **Learning Agreement for Traineeship** (LAT)-ot, (csatolva). Hazautazáskor haza kell hozni és **leadni** **a TIOK-on** **a LAT eredeti példányát**, mely kellően kitöltve-aláíratva tartalmazza a ’Before the Mobility’ és a ’During the Mobility’ részeket.
* A megszerzett **krediteket a hallgató elismertetheti a TIOK-n** és a a szakon a LAT segítségével.

1. **Egyéb tudnivalók**:

* Nagyon fontos tudni azt, hogy azok a hallgatók, akik **diploma után** szeretnének szakmai gyakorlatra menni legkésőbb **június 22. hétfő** délutánig hallgatói támogatási szerződést kell, hogy kössenek az intézményi koordinátorral!
* Sikeres pályázat esetén **Online Nyelvi Teszt (OLS)** elvégzése kötelező, eredménye nem befolyásolja az ösztöndíj kifizetését. Erről a későbbiekben e-mailben kapnak tájékoztatást a hallgatók. A sikeres pályázóknak mobilitásuk befejeztével **EU Survey** online kérdőív kitöltése is kötelező, amelyről szintén e-mailben kapnak tájékoztatást.
* A pályázó gondoskodik a külföldi tartózkodása alatti **betegség- és balesetbiztosítása** meglétéről. (Az Európai Egészségbiztosítási Kártya, valamint mellé kiegészítő biztosítás is javasolt.)
* **Hallgatói támogatási szerződések lezárása :** Ha egy hallgató nem teljesíti a külföldi szakmai gyakorlat alatt a Képzési Megállapodásban foglaltakat, az a támogatás részleges, vagy teljes visszafizetési kötelezettségét vonhatja magával. A támogatási összeg visszatérítését nem lehet kérni abban az esetben, ha a hallgatót vis maior körülmények akadályozták a tervezett külföldi gyakorlat elvégzésében.
* Sikeres pályázat esetén a hallgatóval képzési megállapodás (**’Learning Agreement for Traineeships’**, a továbbiakban **LAT**, lásd. csatolva) jön létre. Ezt a megállapodást ki kell tölteni és minden érintett félnek (a fogadó intézmény, az anyaintézmény és a hallgató) jóvá kell hagynia mielőtt a hallgató megkezdi a szakmai gyakorlatot (lásd. LAT 1.-2.-3. oldalát: „Before the Mobility” rész). A szaknak ellenőriznie kell, hogy a tervezett gyakorlat jellege és tartalma elfogadható-e azon fokozat vagy diploma tekintetében, amelynek eléréséért a hallgató jelenleg tanul, illetve, hogy ennek eredményeképpen a szakmai gyakorlat elfogadható-e a kielégítő teljesítést követően. A gyakorlat során a kreditgyűjtés elvárt, de az egyes szakok döntenek arról, hogy ezt tényleg kérik-e ill. hány kreditet. A megszerzett **krediteket a hallgató elismertetheti a a TIOK-n** és a a szakon a **LAT** segítségével..

#### A **LAT** bármilyen módosítását, ami a hallgatónak a fogadó intézménybe való megérkezésekor szükségesnek látszik, a hallgató érkezését követő egy hónapon belül véglegesíteni és formalizálni kell (lásd. LAT 4. oldala: „Exceptional Major Changes…”). Az ezután felmerülő változásokkal kapcsolatban mindhárom félnek formálisan meg kell egyeznie, és a változásokat késedelem nélkül végre kell hajtani.

* **A tanulmányi időszak végén a külföldi fogadóintézménynek igazolást** kell kiadnia az elvégzett programról és eredményekről (lsd. a LAT 5. oldala: „Traineeship certificate”).
* A küldő intézménynek teljes mértékben be kell számítani a külföldi szakmai gyakorlat időszakát.
* Hazautazáskor haza kell hozni és **leadni** **a TIOK-on** **a LAT eredeti példányát**, mely kellően kitöltve-aláíratva tartalmazza a ’Before the Mobility’ és a ’During the Mobility’ részeket, illetve a ’Traineeship Certificate’ részeket.
* A hallgatók a külföldön töltött időszak folyamán is jogosultak az anyaintézményüknél kapott tanulmányi ösztöndíjra, amennyiben a küldő intézményben (MOME) félévük aktív.

Csatolmányok:

* Pályázati Adatlap
* Learning Agreement for Traineeship

Sikeres szervezést és pályázást kívánunk!

Erős-Tárczy Zsuzsanna

MOME , TIOK

erasmus@mome.hu